open-index/open-wikipedia-markdown huggingface dataset:
Wienkel

**Wienkel** (Nederlands: *Sint-Eloois-Winkel*) es is e dêelgemêente van Legem en weird wok wel ne kêer Kapelle of Wienkel-Sint-Elôoi genoemd. 

D'officiële noame is St.-Eloois Winkel. Deur de joarn is Wienkel dikwils van noame veranderd en doardeure bestoan d'r wok ol die verskilnde utsproakn. In 1382 weird er den êeste kêer gewag gemoakt van Cappelle ten Winkele, in 1903 is ton indelyks de noame St.-Eloois Winkel anveird.

## Geskienisse

Gelik da de noame doe vermoedn is Wienkel in tydde ontstoan rond een kapelle die an den oek van e stroate stond. Wienkel is ton wok et odde Vlamse woord vôo oek. Die kapelle wos echtre gin kerke woadeure da we nie keun'n spreekn van e prochie. 

Tut 1747 mostn de Wienkelnoars olsan noar de messe goan in Gullegem want onder die prochie vieln ze. Jin van de invloedrikke jirn van de hofstee 't Goed ter Schuere, Jean Baptist Mulle de Terschueren mjir bepoald, ging in da joar un anvroage gan doen by de biskop van Dôornik om Kapelle un aparte prochie te moakn. Dankzie zinne invloed is em da gelukt. Ze zyn ton wok begon mee e kerke te bouwn.

In de nacht van achte ip neegn juni 1953 is die kerke ofgebrand. By gebrek an woatre en goe blusmaterioal is't gebouw hjillehans utgebrand, alljinne de meurn ston'n nog rechte. Njin'n 's nachts sloeg de klokke nog vôo de latste kêer bistn da olles d'r rond in brande stond. E traumoatische gebeurtenisse vôo de Wienkelnoars.
In 1956 wier't er begon'n me de nieuwbouw en ip 20 juli 1959 is ze were ingewid. De moderne kerke da we nu zien, is ipgetrokn rond't geroamte van de odde.

De latste derte joar is Kapelle zêre an't utbreidn. Wa da ôoit e klêne prochie wos mee e poar uzjes is nu e toamelykke beweunde kern mee hêel wa typisch Vlamske verkoaveliengn.
## Beziensweirdigheedn
:15px *Kykt noa [[Bouwkundig erfgoed in Wienkel-Sint-Elôoi]]*

## De odde noamn van Wienkel

*1382 - Cappelle ten Winkele
*1460 - Winkele-Kapelle
*1574 - Wincle-Capelle
*1641 - Winkelkapelle
*1718 - Winckele Cappelle
*1764 - Wynckel St Eloy
*1792 - Winckelecapelle
*1793 - Wynckel Sint-Eloi
*1903 - Sint-Eloois-Winkel

## Bekende Wienkelnoars
* Tjok Dessauvage Keramiek kunsteneire.
* Nico Mattan, ne bekende ex-coureur is weunachte in de prochie.
* Chantal Pattyn Netmanager Radio Klara.

## Externe lienk
*Sint-Eloois-Winkel op Facebook
Karel Van Mander

thumb|Portret van Carel van Mander ip zyn 56ste. (ofbeeldienge uut zyn "Schilder Boeck".
**Karel van Mander** is ne maniëristische skildre en skryvre die in meie 1548 in Mullebeke geboorn is uut goeie komof. Zyn grôotvoadre wos zelfs vertrouwensman van Keizer Karel V.

## Carrière
Y eit skole gelôopn in de Latynse skole van Tielt en loater in Gent wo dat y in de lêre gienk by de skildre en dichtre Lucas d'Heere en loater in Kortryk by Pieter Vlerinck. 

Achter zyn studies kwam 't y were noa Mullebeke woa dat y em toelei ip literaire zoakn en woa dat y ôok tonêeliptreedns gaf.

Gelik ol de kunstenoars in dien tyde, trokt y noar Rôme om de oude Rominse culteure te gan bekykn. 't Wos immers vulip Renaissance en de Rominse kunstn kwoamn were in de belangstellienge. Y et doar gebleevn van 1574 tut 1577. Achternoa et y em in Olland gan vestign, want da wos ton in tyde de ipkommende economische regio van West-Europa. In Vloandern ging et ton minder goed deur ondermêer de godsdienstoorlogn. Y is doar gebleevn tut an zyne dôod in 1606.

Y èt veel boanbrekend werk gedoan. Em èt et vô de êeste kêer angedurfd vô noakte minsn te skildren in de Loage Landn. Y oat ondertussn wok e academie ipgericht en êen van zyn lêerliengn wos Frans Hals.

Ip 11 september 1606 is't y toamelik onverwachts gestorvn en wier't y in de Oude Kerke van Amsterdam bygezet. Y liet zeevn joengens en e vrouwe achtre.

In Mullebeke kun je byvôorbeeld een stroate vindn die achter em genoemd is. D'r stoat ôok e beeld vô 't gemêente-uus en er angt ôok e gedenkploate in de Mullebeekse Wetstroate.

## 't Schilder Boeck
't Bekendste dat y oes et achtergeloatn is zyn "Schilder Boeck". Doarin stoan d'r vele beskryviengn van Middelêeuwse skilders. t'Is deur em da we nu nog zo vele weetn van onder andere Jan van Eyck en Bruegel. In dien tyde wos da werk ol ip applaus ontoald. 't Wos trouwens 't êeste kunsttheoretische boek ôoit da boovn d'Alpn wos verskeenn.

Van d'reste van zyn werkn is 't er nie mêer zô vele overgebleevn: ol t'ôpe nog 28 skilderyn woavan
zeevne in Olland en moar êen in Belgie. Da latste is te ziene in de St. Moartenskerke van Kortryk en nomt "De marteldôod van de H. Catharina" uut 1582.
Luc Martens

thumb|right|280px|<center>Luc Martens
**Luc Martens** (Moaldegem, 18 april 1946) es nen West-Vlamse polletieker van de CD&V. J'eit ol verschilligte polletieke functies uutgevoerd: gemêenteroadslid, burgemêester, senateur, Vlams parlementslid en lid van de Vlamse Road. Ie stoat bekend voo zyne rustign, no-nonsense anpak.

Luc Martens es van ôorsproung lêroare in Latien en Grieks, d'oude toalen dus. En et oundermêer lesse egeevn in 't College van Yper.

Van 1 juni 2005 tout 1 moart 2016 wostie burgemêester van Roeseloare.

## Polletieke carrière
* Adjunct-kabinetschef van Vlams Minister vor Ounderwys Daniël Coens (1989-1991)
* Lid Vlamse Road (1991-1995)
* Senateur kiesarroundissement Roeseloare-Tielt (1991-1995)
* Gemêenteroadslid Roeseloare (1995-2018)
* Vlams minister van Cultuur, Gezin en Welzyn (1995-1999)
* Vlams Parlementslid kieskrieng Kortryk-Roeseloare-Tielt (1995-2004)
* Vlams Parlementslid kieskrieng  West-Vloandern (2004-2009)
* Burgemêester Roeseloare (2005-2016)
* Vôorzitter van de Verênigienge van Vlamsche steedn en gemêentn (2010-2016)

## Externe koppelienge
*Oovrzichtsfiche van Luc Martens ip d'n site van't Vlams Parlement
Jan Bucquoy

thumb|Jan Bucquoy
**Jan Bucquoy** (Oarelbeke, 16 november 1950) es nen regisseur en enfant terrible.

## Carrière als regisseur
Jan Bucquoy es bekend gekoomn me zynen êestn en belangrykstn film: *La vie sexuelle des Belges* uut 1994, woarin dat ie zyn jeugdjoarn in Oarelbeke beschryft. Zyne twêede film speelde em of ip nen camping an de kust in Westende: *[[Camping Cosmos]]*, en vertelt over de vakanties van de Belg en de absurditeitn da da meebringt. De film weird ôok soms als dêel twêe bekeekn, in de reekse van *La vie sexuelle...*.

Andere, minder bekende, titels zyn: 
* Fermeture de l'usine Renault à Vilvoorde (La vie sexuelle des Belges III) (1998)
* La Jouissance des hystériques (La vie sexuelle des Belges IV) (2000)
* Vrijdag Visdag (La vie sexuelle des Belges V) (2000)
* La vie politique des Belges (2002)
* La société du spectacle et ses commentaires (La vie sexuelle des Belges VI) (2003)
* Les Vacances de Noël (2005)

Zyn prenteboeksje *Le Bal du rat mort* spilt zich of in Ostende.

## 'Carrière' als anarchist
* J'eit ôoit ne rel verôorzoakt in et TV-programma Incredibile, deur te lachn met de schoamdêeln van keuniginne Fabiola. Die rel eit er vôorn gezorgd da et programma loater ofgevoerd es.
* J'es conservator van het Slipmuseum in Brussel
* J'eit ôoit een puppe van keunieng Boudewijn ountôofd ip de mart van Brussel
* Je wos betrokkn by de groep van Noël Godin, de *Entarteur*, die een toarte in d'oanzichte gesmeetn eit van beroemdheedn, woarby da vôorol de *aanslag* ip Bill Gates vo internationoale nieuwswoarde eit gezorgd.
* j´eit de beruchte Café  "De Dolle mol" in Brussel gekrakt en weere opengedoan in 2006. Nu is´t e kultureel sentrum, achter dat de minister Anciaux em g´holpen et.

## Externe koppeliengen
*Le Bal du rat mort
*La vie sexuelle des Belges 1950-78...
Karote

De **karote**, **krote**, **wortel** of **workel** es e groensel die in West-Vloandern vele gekwikt wordt. Allêne de wortel wird ipgeetn, de groenze es vô de keuns of de kiekens.

De Latynse noame es *Daucus carota*, de Fransken *carotte* etgêne dat den ôorsproung van 't word verkloart.

Der bestoat ôok een uutdrukkienge "je lacht em e karote" vergelykboar met 't AN *zich een breuk lachen*.

J'èt verschillende variantn van de karote: mêest gekend zyn vaneigens d'oranje, moar der bestoan ôok gele, witte, en zelfs zworte! De oranje kleur weird verôorzoakt deur êen chemische stoffe: β-caroteen. 

D'êeste oranje karoten zoen in Vloandern ol in de 15e êeuwe gekwikt zyn. 

## Voedingsweirde
Karootn zyn gezound vo t' eetn. Ze bevattn dus β-caroteen, dat in 't lichoam wordt ommegezet toet vitamine A.

Volgens d'overleveringe zoe je ôok scherper keunn zyn deur veel karootn t'eetn, moar der es doar gin weetnschappelik bewys vôorn.

Sommigte menschn vertelln ôok e flauw kluchtje om da an te tônen: "*E j'ol e [[keun]] gezien met e bril?*".

## Nog e kluchtje
Een ander kluchtje is et gekende "Wit je oe da je 'n keun moe vang'n?" "Je kruupt achter een boom en je schufelt lik een karote!"

Ofbeeldienge: bloeinde karote.jpg|'n Bloeinde karote
Ofbeeldienge:Daucus carota subsp. maximus MHNT.BOT.2007.40.407.jpg |Karotezoad


## Externe koppelienge
*Karotetêelt
Bevern

**Beveren** is de noame va verschillende dorpsjes of gemeentn:
* Bevern-a'n-Yzer, e deelgemeente van Oalveringem
* Bevern (Roeseloare), e deelgemeente va Roeseloare
* Bevern-Leie, e deelgemeente va Woaregem
* Bevern (Ôost-Vloandern), e gemeente in Ôost-Vloandern.
Brouwery D'Olve Moane

**D'Olve Moane** (Nederlands *De Halve Maan*) es d'enige nog bestoande brouwery in 't centrum van 't stad Brugge. Ol sedert 1856 ligt die brouwery ip 't Wolpling (Nederlands: *Walplein*).

't Enige bier da z'er nog brouwn, is "Brugse Zot". Achter da Straffe Hendrik overgeloatn wierd, zyn z' in 2005 erbegun achter 'n groundige renovoatie en moderniserienge.

## Ofbêeldingen

Ofbeeldienge:logooalvemoane.jpg|Logo van d'Olve Moane
Ofbeeldienge:brugsezot.jpg|Flasche en glas van *Brugse zot*


## Externe koppelienge
*de website
Moonspell

**Moonspell** is een Portugeesn Gothic metal band, ountstoan in 1994 uut Morbid God.
Nundern êestn EP *Under the Moonspell* kwam uut in 1994 en e joar loater nundern êestn cd *Wolfheart*.

## Leedn
*Mike Gaspar, drums 
*Fernando Ribeiro, zang 
*Pedro Paixao, gitaar, keyboard & samples 
*Ricardo Amorim, gitaar 

## EP's & singles
*Goat On Fire/Wolves From The Fog, EP (1994) 
*Under The Moonspell, EP (1994) 
*Opium, single (1996) 
*2econd Skin, EP (1997) 
*Nocturna, single (2001) 
*Everything Invaded, single (2003) 

## Albums
*Wolfheart (1995) 
*Irreligious (1996) 
*Sin/Pecado (1998) 
*The Butterfly Effect (1999) 
*Darkness And Hope (2001) 
*The Antidote (2003) 
*Memorial (2006)
*Night Eternal (2008)
*Alpha Noir/Omega White (2012)
*Extinct (2015)
*1755 (2017)
*Hermitage (2021)

## Externe koppelienge
*Officiële site
Passchendoale (Zunnebeke)

thumb|Passchendoale geziên vanof 't Canadees monument
[thumb|[Tyne Cot cemetery in Passchendoale]]
**Passchendoale** (te plekke oek *Passendoale*, Nederlands: Passendale) is e parochie in Grôot-Zunnebeke. 't Weunn bykans 3000 menschn en 't is achter Zunnebeke zevve de grotste dêelgemêente.

Voe vele Iengelsche is Passchendoale oek synoniem me d'elle, degêne die nie dôod woarn, zein da ze de psychischn dôod an gevoen (*They call it 'Passion-dale' *). In 1917 is 't er doar êen van d'ergste veldsloagn uut 'n Êesten Weireldôorlog uutevochtn: de Slag om Passchendoale (oek ekend ounder de noame Derde Slag om Yper) oungeveer en 100 000 soldoatn in 3 moandn zyn doar esneuveld. Voogns d'overleverienge woarn de veldn nie groen of nie bruun, mo rôod van ol 't bloed. Tyne Cot Cemetery is 't er 't bewys van: dat is 't 5de grotste kerkof up 't vaste land voe Iengelsche soldoatn.

'n Iengelschn heavy metalgroep Iron Maiden et er oek 't numer Paschendale van emakt up nundern CD *Dance of Death* uut 2003. 

## Bezienswoardigheden
:15px *Kykt noa [[Bouwkundig erfgoed in Passchndoale]]*

* Sint-Audomaruskerk
* D'oude koasmoakery
* Tyne Cot Cemetery
* Andre oorlogsmonnementn: Canadian Memorial, New-Zealand Memorial, Australian Memorial, New British Cemetery

## Koas
Passchendoale i surtout ekend van ze koas. Ieder joar is er oek e koasstoet.
thumb|left|Koasfabrieke

## Externe koppelienge
*Wereldoorlog I in de Westhoek
*Toerisme in Zunnebeke
*D'oude koasmoakerie
KAJ

**KAJ** is e joungernbewegienge voe gasn die 12 of ouder zyn. KAJ (nie 't zeste lik KLJ (de boern), die mêestol va 16 begunn) bestoat in 80 lann, mor oek in West-Vloandern. **KAJ** stoat vo **K**ristelyke **A**rbeiders**j**oungern, mo is eignlyk gekender onder d' odde noame Katholyke Arbeidersjeugd.

## Missie
*KAJ is e joungernbewegienge die deur vriendschap, vormienge en actie joungern de meugelikeid gift voun te groein no bewustwordienge, verantwôordelikeid (ollêne en tope met aar jounge gastn) gericht up e moatschappy die democratisch en rechtveirdig is. De methode voun dat te doen, is "zien-ôordêeln-andeln".*

## Geschiedenisse
Toet verre in de joarn 1900, moestn de mêeste jounge knechtn en misches gon werkn van 't moment dan ze 14 woarn (sommegte zest vroeger). Jozef Cardijn, e paster van de kantn van Brussel, wulde die gastjes oek etwot zinvuls loatn doen. Ezo is 'n begunn me de KAJ (toene nog Katholieke Arbeiders Jeugd, nu Kristelijke Arbeiders Jongeren) in de joarn 20. De bewegienge is officieel upericht in 't joar 1925.

Beisn 'n Twiddn Weireldôorloge beguste 'n KAJ oek met ofdêliengn up te richtn in werkkampn in Duutsland, 'n *Ausland KAJ*. 't Wos Eugène Coine, e kajotter uut Mêende, die doa vôorzitter van kwam. 't Wos verboodn voun tope te kommn, mo ze dein 't egliek in 'n duuk, kajotters verkendn makoar deur 't kajotterslied te schufeln. Achter 'n ôorloge kwam Eugène Coine oek nationoal vrygestelde.

In de joarn 50, up zyn hogtepunt, had de KAJ tusschn de 50 en 100 000 leedn (in Vloandern ollêne). In de joarn 60 begust het slichter te goan en zeker achter da Cardijn dôod gienk in 1967 (in 1965 wos 'n benoemd toet kardinoal (kardinoal van de arbeiders)) gienk het styf achteruut. In 1976 scheurde het zest in KAJ en Kajottersbewegieng (de verboundn Yper en Roeseloare in West-Vloandern) (de VKAJ wos oek apart), toet dan ze in 1995 were tope giengn.

## In West-Vloandern

### Regio's
Voen iedern regio werkt er e vrygestelde (beroepskracht). Z'en nundern bero in Roeseloare.

*Brugge-Tielt (oek wel *Brult*)
*Kortryk
*Roeseloare-Oostende (oek wel *Mid West*)
*Westoek (Yper-Veurn-Diksmude)

### Ofdêliengn

### Werkiengn
*-16
*+16
*-/+16
*+20 (je kut dus geweune lid bluuvn, oek a je ol 18 of mêer zyt).

### Benoamiengn
*kernlid: in KAJ tracht de kern (e bitje lik leidienge in e jeugdbewegienge) tusschn de gasn te stoan, in te plekke van derboovn. 't Is oek de kern die zort voen aktiviteitn.
*kajotter: etwien die lid is van de KAJ, noemn ze ezô.
*regiokern: de vergoarienge die d'ofdêliengn ept en de regio doe droain.

## Externe Koppelienge
*Officieeln Site
St-Andreaslyceum

Et **St-Andreaslyceum** es e middelboare schole gelegen langs de Fortuinstroate up Sint-Kruus (Brugge). 
In "Sask" (= **S**t-**A**ndreas **S**t-**K**ruis) ku je zowel kleuter, loager as middelboar volgen.

## Meugelikke studierichtingn:

**ASO**

* 1e joar: 1A me Latyn of oundersteuniengsvakkn
* 2e joar: Latyn; Latyn me Grieks; Moderne wetenschappn
* 2e groad: (3e & 4e joar): Latyn; Latyn me Grieks; Grieks; Wetenschappn; Economie
* 3e groad: (5e & 6e joar): Latyn + wiskunde; Latyn + wiskunde + wetenschappn; Latyn + wiskunde + moderne toaln; Latyn + wiskunde + Grieks; Grieks + wiskunde; Grieks + wiskunde + wetenschappn; wiskunde + moderne toaln; wiskunde + wetenschappn + moderne toalen; wiskunde + wetenschappn; economie + wiskunde; economie + wiskunde + moderne toaln.

## Geschiedenisse
*In 1959 stichtten de zusters van St-Andreas (van de kanten van Doornik) 'n nieuwe schole up Sint-Kruus. D'er komt n loagere afdelinge en n umaniora vo meistjes, t St-Andreaslyceum. Up da moment an die zusters ol 'n schole in de Goaremarkt in Brugge.
*In 't joar 1963 zyn d'er juste 300 lêerlingen in 't middelboar.
*In 1967 komt "'t moderne" van de Goaremarkt noa Sint-Kruus.
*In 1971 goat de latste zuster-directrice up pensioen en komt er ne leek als directeur.
*In 1983 wos 't begin van t V.S.O. ('Vernieuwd Secundair Onderwijs').
*In 1994 loatn de zusters de schole volledig ovre an de platselikke gemêenschap.
*En ... pas in 1995 kommn d'êeste joungens in d'umanioara van SASK.
*Vanof den 1e septembre 1999 makt SASK dêel uut van de scholengemêenschap St.-Moarten, nu van de scholengemêenschap St.-Trudo.

## Lêerlingenbegeleidinge
Olle lêerkrachtn en upvoeders zyn oltyd bereid vo te luustern. Er es ôok een zorgcoördinoater, iemand die studiebegeleidinge doet, lêerkrachtn die bylesse geevn en begeleidinge deur 't CLB.

## Externe koppelienge
*Site St-Andreaslyceum
Instituut Mariawende - Blydhove

't **Instituut Mariawende - Blydhove** is e middelboare schole me twêe vestigingn: Mariawende in de Boogschuttersloane up Sint-Kruus en Blydhove in de Generoal Lemanloane in Assebroek. Je kan ter de volledige cyclus TSO en BSO volgen.

## Meugelikke studierichtingn
### TSO
*1e joar: 1 A
*2e joar: Handel; Socioale en Technische vorminge; Techniek-Wetenschappn
*2e groad: (=3e en 4e joar): Handel; Handel-Toalen; Socioale en Technische Wetenschappn; Techniek-Wetenschappn
*3e groad: (=5e en 6e joar): Boekhoedn-Informatica; Secretarioat-Toalen; Socioale en Technische Wetenschappn; Gezoundheids- en Welzynswetenschappn; Techniek-Wetenschappn

### BSO
*1e joar: 1B
*2e joar: Kantôor-verkôop, verzorginge-voedinge; mode, verzorginge-voedinge
*2e groad: (=3e en 4e joar): Kantôor; Verzorginge-voedinge
*3e groad: (=5e en 6e joar): Kantôor; Verzorginge
*4e groad: (=7e joar): kantôor; Thuus- en bejoardenzorg; Kienderzorg

## Geschiedenisse
### Historie Blydhove
Blydhove is gesticht in 't begun van de joaren 50 en wos een beroepsschole vo kienderverzorgsters. D'uprichtinge van de schole gebeurde met d'ulpe van de sociëteit van Maria, 'n orde me vele andacht vo de kienderzorg. 
Up dezelfste ground van de schole wierd ôok 'n kienderkribbe gebouwd, zodoanig da de lêerlingn zovele meugelik praktiekervoaringe kosten updoen.

In de joaren 80 startten d'er nieuwe ofdêelingn gelyk de technische afdêlinge Verpleegaspiranten. D'er wierd mêer andacht bestid an de bejoardenzorg. In ol d'ofdêlingn wierd gekeekn vo de lêerlingn veel kanse te geven vo 't gêne da ze in de theorie lêerden, ôok in de praktyk toe te passn.

### Historie Mariawende
In 1959 was 't 'n andre orde van zusters, noamelik de Zusters van Maria van Pittem, die Mariawende als handelsschole vo meiskes uprichtte.

In 1981 en '82 kwoamen de studierichtingn Techniek-wetenschappn en Sociaal-technische d'erby. 
In 1983 wos 't begin van 't V.S.O. ('Vernieuwd Secundair Onderwijs') en azô begost in Mariawende het gemiengd ounderwys. 

De schole wierd ook veel te klène en d'er wierd 'n nieuwe vleugel bygebouwd. In 86 kwam d' ofdêlinge Klêdinge vanup St.-Jozef noa de vestiginge te Sint-Kruus. 

### Fuusje
Instituut Mariawende-Blydhove is up den 1e september 1998 gestart achter n fuusje van Blydhove en Mariawende.

### Scholengemêenschap
Vanof den 1e septembre 1999 makt Mariawende-Blydhove dêel uut van de scholengemêenschap St.-Moarten (*Nederlands:* St.-Maarten).

## Lêerlingenbegeleidinge
Lêerliengenbegeleidinge es entwa dat in Mariawende-Blydhove hêel vele andacht krygt en da deur de ouders hêel sterk g'apprecièrd wordt.
D'er es individuele leerlingenbegeleidinge, er is begeleidinge van t CLB, er ligt veel nadruk up "Lêern lêern", lêerlingn me dyslexie en dyscalculie wordn goêd upgevangn.

## Externe koppelienge
*Site Instituut Mariawende - Blydhove
Vormezêle

**Vormezêle** (Nederlands: Voormezele) is e dorptje in de Belgische provinsje West-Vloandern en e dêelgemêente van Yper. D'r weunn à peu près 1000 menschn. Nunder bynoame is *papeters*.

## Noame
't I nie hêel zeker van woa da 't êeste stik van de noame *Vormezêle* komt, 't twidde wult *huus* zeggn ('t wôord *zoale* komt doar oek van). 't Êeste stik zoudt kunn kommn van de Germoansche noame *Frumo*, dus *huus van Frumo*, ol zyn der oek die peizn da 't van *forma* (êest, vgl. Iengels *former*) komt, dus *êest huus* of *belangrykst huus*.  
## Beziensweirdigheedn
:15px *Kykt noa [[Bouwkundig erfgoed in Vormezêle]]*

## Toerisme
* Dé toeristische topattraksje is d'Illige Bloedprocesje. Toun droagn ze een reliekwie round woarin da 't bloed van Jezus zou zittn. De twidde prôost van d'abdy, Isaac (1123-1169), zou dadde meiebrocht en vanop e reize na Rome.
* Lik overol in de Westoek vin je oek in Vormezêle de spôorn van 'n Êestn Weireldôorlog: 3160 grafstêen erinnern an dien tyd.
* Round kestdag stoan der overol round up de parochie olle sôortn keststolln.  

|thumb|left|Etêkend deur WOI
|-
|}

## Gekende inweuners
*Paul Breyne

## Externe koppelienge
*Officieeln website van Vormezele
Ann Tuts

thumb|Ann Tuts: Doortje Van Hoeck in FC De Kampioenen
**Ann Tuts** (Zwevegem, 28 november 1964) es een Vlamsche actrice die vôorol bekend es van eur rolle als Doortje in FC De Kampioenen ip één (VRT). 

Ann eit een diplom goald an de Studio Herman Teirlinck. Zeit ôok nog ipgtreedn soamen met de andre vrouwn van FC De Kampioenen als gelegenheidsgroepke *The Championettes*, moar da wos mêer als klucht bedoeld als voo serieus.

Z'es begun de joarn '90 nog getrouw gewist mé Walter Michiels, die wok acteur wos en eur ne vint Pico speeldige in FC De Kampioenen en oundertussn an loager wal es gerakt.

Ann Tuts eit twêe dochters, Ellen en Saskia, tope mé eurn Iengelse vint. 

## Rolln
*Onder Vuur (2021) - Noëlle Hauspie
*Bevergem (2015) - Martine
*Feest! 50 jaar televisie (2003)
*Romeo & Julia - Julia Capuletti (1991)
*De bossen van Vlaanderen - Emma Goeghebeur (1991)
*FC De Kampioenen - Doortje Van Hoeck (1990-2011,2020)
*Gejaagd door het weekend (1989)
*Langs de kade (1988)
Illig Bloed

't **Illig bloed** es e reliekwieë in Brugge.
thumb|Illig Bloed
Deurda Brugge in de middelêeuwn zo’n importente stad was, zyn der doa styf veel relikwieën binn gekommn.  Ênen doavan is, volgens 't volksgeloof, ’t bloed van Jezus van Nazareth. De kapelle woar dat die relikwie bewoard wordt is nateurlik een antrekkienge vo de oenderdduzende toeristn, moa 't is toch ook nog oltyd een platse van volksdevotie.

Volgens da ze zeggen et Diederik van den Elzas, graaf van Vloandern, ’t Illig Bloed in 1150 meegebrocht uut ’t Illig land. Je zoed da van ze schonbroere, keunink Boudewijn III van Jeruzalem, gekregen en.

T'er zyn d'er pertang die eerder peinzen da de relikwie van ’t Illig Bloed e cadeau was van Boudewyn IX van Vloandern. Dat was de Vlamsche graaf die ip de 16ste meie 1204, achter de vierde kruustocht, keizer van Constantinopel gekroand wierd. In Constantinopel aan ze styf vele reliekwies die te maken aan mè Christus en die ol 't hope lagen in 't paleis van de keizere. De maniere woarup da de koker in bergkristol geslepen is, wyst er ip dat ie van Constantinopel komt.
Diederik van den Elzas zoe wel de Sint-Basiliuskerke laten bouwn en ip de Burg woar da nu d'Illig-Bloedkapelle is.
De relikwieë wordt nog olle vrydage en zundage getoogd in d' Illig-Bloedkapelle. En nateurlik is ’t er olle joare d' Illig-Bloedprocessie.

Ipmerkinge: ôok in Vormezêle is 't er een relikwieë van ’t Illig Bloed.
Ja mo, zeggen de Bruggeliengen, is da wel een echtn?
Lorenzo Staelens

**Lorenzo Staelens** (Lauwe, 30 april 1964), bygenoamd *Lorre*, is een ex-foetboller. Ze posiesje wos verdedigende middnvelder. 

Staelens speelde 69 interlands voe de Rôo Duvels. Moa ze grotste prestoasje wos de Gouden Schoe in 1999. 
Opmerkelik feit: Staelens gienk achter vele joarn by Club Brugge over na Anderlecht. Dien overstap wos nie deur olle supporters va Club Brugge geapprecieerd.

Achter zyn actieve carrière ist 'n e tydje trainer ewist by Moeskroen en zelfs speler-trainer by Blue Star Poperinge in Êeste Provinciale. Van 2008 toet 2013 wost 'n assistent-trainer byn Cercle Brugge en van 2013 toet 2014 hoofdtrainer.

## Clubs als speler
* White Star Lauwe
* KV Kortrijk: 1987-1989
* Club Brugge: 1989-1998
* RSC Anderlecht: 1998-2001 
* Oita Trinita: 2001

## Clubs als trainer
* Excelsior Moeskroen: 2001 (chef van de jeugdopleidieng)
* Excelsior Moeskroen: 2002-2003 (hoofdtrainer)
* Eendracht Aalst: 2003 (2 moandn)
* BS Poperinge: (speler-trainer)
* KV Kortrijk: 2006-2007 (sportleider)
* KSV Roeselare: 2007-2008 (hulptrainer)
* Cercle Brugge: 2008-2013 (hulptrainer)
* Cercle Brugge: 2013-2014 (hoofdtrainer)

## Externe koppelienge
*Lorenzo Staelens ip de site van Club Brugge
Uutkerke

**Uutkerke** (officieel Nederlands: *Uitkerke*) is e dorp in de Belgische provinsje West-Vloandern en e dêelgemêente van de kustgemêente Blanknberge.
Vroeger was Uutkerke hêlegans autonoom met e gemêenthuus, burgemêester en schepens.
thumb|left|Uutkerksche Polder
 
Vele Blanknbergenoars zyn noar Uutkerke goan weunn vo de drukte van 't kusttoerisme t'ountvluchtn.
## Beziensweirdigheedn
:*Kyk noa [[Bouwkundig erfgoed in Uutkerke]]*
* De Sint-Amanduskerke.
*'t "Park de Craene", e stiksje groen in de dorpskern.
* D' Uutkerksche polder, 'n uutgestrekt veugelreservoat met 't bezoekerscentrum "Groenwaecke". 't Stoat angeduud vanof de kerke van Uutkerke (St.Amand). Doa vertrekkn der verschillige wandeliengen die grôte dêeln van 't gebied andoen. Ieder joar in de moand moarte zyn der vrywilligers van Natuurpunt die helpn met de paddnoverzet. Round dien tyd wordn de paddn wakker uut under wientersloap en trekkn ze richtienge poeln, vyvers, grachtn en beeksjes vo te poarn. Ze wordn ton veilig overgezet omda ze nie zoun overreen wordn.
*'t Zuvelmuseum, 'n unieke tentôonstellienge over de zuvelindustrie in Vloandern van de latste vuuf êeuwn.

## Externe koppelienge
*Website Uutkerke
Cyriel Van Hauwaert

thumb|right|Cyriel "in actie"
**Cyriel Van Hauwaert**, officieel "Cyrille van Hauwaert", (Môoslee, 16 december 1883 - Zellik, 15 februoari 1974) wos e West-Vlamsche coureur.

Cyriel Van Hauwaert wos als joenk vintje stookre in d'alkoholfabrieke van Camiel Lammertyn. Je moste van zynen boas wok d'handelsbrievn oltemets me zyn velo roenddroagn, ofdat da nu in Môoslee wos of in Ostende. Camiel Lammertyn zoag rap dat Cyriel koersebêenn had en kochte ne koersevelo vor hem.
Vanof zyn 14 moest ie no Vrankryk in de stêenovens goan werkn. Da wos zwoar labeur vo winnig geld ...
Doarom wilde ie in Vrankryk goan koersn, omdat ie wiste da ze doa toamlik veel geld kostn verdienn. De grôte velofabriekn haddn ol eigen ploegn en ne coereur krêeg materioal en helpers van under.

In 1907 trok Van Hauwaert noa Parys vo te proberen te startn in Parys-Roubaix. Moa van de direksje kreegt'en gêen gangmoakers. Ze wilden zyn kostn vo de terugreize betoaln, moa da wos nie nôdig: je wos me zyn velo noa Parys gekommn. Je startte toch, volgenst de legende "me twêe reservetuben, twêe eiers en 'n floske limenoade".
An den arrivee in Roubaix wos tie twidde, achter 'n volparty kort voa 't binnryen van de velodrom. 
Twêe moandn loatre woen tie Bordeaux - Parys. Doardeure wierd ie in België lik nen nationoalen held oentvangn.

De velosport wierd wok van langsom poppulairdre. Vele joenge gasten begosten wok te koersn omda ze zoagn dat er mêer mee te verdienn viel dan me te goan werkn. Van Hauwaert krêeg noamelik zêre 'n contract van ne Franske ploeg en je verdiende 3000 fr in e moand.

Je wos dus eigentlik den êesten Flandrien en je krêeg de bynoame "De Leeuw van Vloandern".

In Môoslee es 't er 'n stroate genoemd noar em.

[thumb|right|Cyriel met 90 jarige vader by 't ouderlyk uus in [Slyps ]]

## Vôornamste uutsloagen
# 1907: 2e in Parys - Roubaix
# 1907: 1e in Bordeaux - Parys 
# 1908: 1e in Miloan-San Remo
# 1908: 2e in Belgisch kampioenskap 
# 1908: 1e in Parys-Roubaix
# 1908: 2e in Parys - Brussel 
# 1908: 2e in Bordeaux - Parys 
# 1909: 1e in Belgisch kampioenskap
# 1909: 1e in 2e rit Roende van België, Yper 
# 1909: 1e in 4e rit Roende van België, Noamen
# 1909: 3e in klassement Ronde van België 
# 1909: 1e in 1e rit Tour de France, Roubaix
# 1909: 1e in Bordeaux - Parys 
# 1910: 1e in Parys - Mêende (*Nederlands:* Menen) 
# 1910: 2e in Parys - Roubaix
# 1910: 4e in klassement Tour de France
# 1910: 3e in Parys - Brussel 
# 1911: 3e in Belgisch kampioenskap 
# 1911: 3e in Parys - Roubaix
# 1911: 2e in Parys-Tours 
# 1911: 2e in Zottegem 
# 1911: 3e in Roende van Lombardeye
# 1912: 2e in Zesdoagse van Brussel 
# 1913: 2e in Bordeaux - Parys 
# 1913: 2e in Parys - Brussel 
# 1914: 1e in Zesdoagse van Brussel 
# 1914: 3e in Bordeaux - Parys 
# 1915: 1e in Zesdoagse van Brussel

Achter zyn lôopboane als coureur èt ie de bloeinde zoake 'Cycles Van Hauwaert' op den Boulevard des Fusillés in Ronse upgericht.
1 juli

**1 juli** is den 182stn dag van 't joar (183stn dag in e schrikkeljoar) in de Gregorioansche kalender. Der volgn nog 183 doagn toet 't ende van 't joar.

## Geboorn
*1506 - Lodewyk II van Hongareye
*1804 - George Sand
*1940 - William Malstaf
*1960 - Geert Hoste
8 juni

**8 juni** is den 159stn dag van 't joar (160stn dag in e schrikkeljoar) in de gregorioansche kalender. 't Volgn nog 206 doagn toet 't ende van 't joar.
## Geboorn
* 1923 - Gerard Vermeersch
* 1955 - Philippe Vlerick
## Gestorvn
* 1876 - George Sand
29 ogustus

**29 ogustus** is de 241ste dag van 't joar (242ste dag in e schrikkeljoar) in de Gregorioansche kalender. Nog 124 doagn tout 't ende van 't joar.

## Geboorn
*1940 - Wim Ruska, Hollandsche judoka
*1958 - Michael Jackson
*1979 - Stijn Devolder

## Gestorvn
*1526 - Lodewyk II van Hongareye
*1859 - Pieter Jan Renier
*1974 - Gerard Vermeersch
5 oktober

**5 oktober** is den 278stn dag van 't joar (279stn dag in e schrikkeljoar) in de gregorioansche kalender. 't Volgn nog 87 doagn toet 't ende van 't joar.

## Geboorn
* 1975 - Kate Winslet, Yngelsche actrice
* 1987 - Sjoukje Dufoer

## Gestorvn
* 1056 - Hendrik III, Rooms-Duutsche keunienk en keizer van 't Hillig Rooms Ryk
* 1111 - Robrecht II van Vloandern
* 1285 - Philippe III, keunienk van Vrankryk
* 1524 - Joachim Patinier, Zuud-Nederlandsche kunstschilder
* 1880 - Jacques Offenbach
* 1918 - Roland Garros
1918

1915 - 1916 - 1917 - **1918** - 1919 - 1920 - 1921
't Joar **1918** is 't 18e joar in de 20e eeuwe volgenst de christelikke joartellienge.
## Gebeurtenissn
[thumb|Den elfsten november 1918, os 't einde van den [Êestn Weireldoorloge bekend gemakt wierd in Amerika, kwamen de mensen massaal ip stroate voe da te vieren, ier in Philadelphia, Pennsylvania]]
;november
* 11 november: einde van de Êeste Weireldoorloge
## Geboorn
;juli
* 18 - Nelson Mandela, Zuud-Afrikoanschn anti-apartheidstryder en polletieker
## Gestorvn
;januoari
* 28 - John McCrae, Canadeeschn dokteur en dichter
* 31 - Léon Houa, Belgische coureur
;oktober
* 5 - Roland Garros, Fransche piloot
1914

't Joar **1914** is 't 14e joar in de 20e eeuwe volgenst de christelikke joartellienge.
## Gebeurtenissn

;Juni
* 26 - Franz Ferdinand weird dôogeschootn woardeure da den Êeste Weireldoorloge begunt.
## Geboorn
; januoari
* 15 - Leo Van Paemel
; februoari
* 14 - Karel Sys
;september
* 20 - Marcel Kint
## Gestorvn
;ogustus
* 19 - Alphonse Six
8 april

## Geboorn
* 1605 - Filips IV van Spanje
* 1875 - Albert I
* 1898 - Achille Van Acker
* 1929 - Jacques Brel
## Gestorvn
* 1364 - Jean II van Vrankryk
* 1492 - Lorenzo de' Medici
* 1973 - Pablo Picasso
25 ogustus

**25 ogustus** is den 237stn dag van 't joar (238stn dag in e schrikkeljoar) in de gregorioansche kalender. 't Volgn nog 128 doagn toet 't ende van 't joar.
## Geboorn
* 1528 - Luis de Requesens y Zúñiga
* 1849 - Henri Permeke
* 1923 - Edmond Kirazian (Kiraz)

## Gestorvn
* 1270 - Louis IX,  keunienk van Vrankryk
* 1819 - James Watt
* 1885 - Leonard Lodewijk De Bo
27 september

**27 september** is den 270stn dag van 't joar (271stn dag in e schrikkeljoar) in de Gregorioansche kalender. Nog 95 doagn toet 't ende van 't joar.

## Geboorn
* 1389 - Cosimo de' Medici
* 1826 - Leonard Lodewijk De Bo
* 1849 - Emile Claus
* 1976 - Francesco Totti
* 1984 - Wouter Weylandt

## Gestorvn
* 2005 - Ronald Golias
6 juli

**6 juli** is d'n 187st'n dag van 't joar (188st'n dag in e schrikkeljoar) in de gregorioansche kalender. 't Volgn nog 178 doagn toet 't ende van 't joar.
## Geboorn
* 1946 - George W. Bush
* 1951 - Geert Bourgeois
* 1955 - Johan Vande Lanotte
* 1975 - 50 cent

## Gestorvn
* 1189 - Hendrik II van Iengeland
* 1890 - Ferdinand Marinus, Vlamsche kunstschilder
* 1934 - Edward Vermeulen
19 november

## Geboorn
* 1951 - Michiel Hendryckx
* 1956 - Martine Jonckheere
* 1976 - Benny Vansteelant
* 1998 - Pedro Fernando

## Gestorvn
* 1949 - James Ensor
9 april

**9 april** is de 99stn dag van 't joar (100stn dag in e schrikkeljoar) in de gregorioansche kalender. 't Volgn nog 266 doagn toet 't ende van 't joar.

## Gebeurtenissn
* 1609 - Begun van 't Twoalfjoarig Bestand tusschn Spanje en de Republiek der Zeevn Verenigde Provinciën binst de Tachtigjoarign Oorloge
* 1899 - Cercle Brugge weirdt ipgericht.

## Geboorn
* 1835 - Leopold II van België  
* 1978 - Maxime Prévot, Woalsche polletieker
* 1988 - Jan Denuwelaere, West-Vlamsche cyclocrosser
28 januoari

**28 januoari** is den 28stn dag van 't joar in de gregorioansche kalender. 't Volgn nog 337 doagn (338 doagn in e schrikkeljoar) toet 't ende van 't joar.
## Gebeurtenissen
* 814 - Karel de Grôotn sterft in Aken an e loengoentstekinge en wordt ipgevolgd deur zyn zeune Lodewyk de Vroomn ols keizer van 't Heilig Rooms Ryk.
* 893 - De 13-joarige Karel de Simpeln wordt mè steun van Arnulf van Karinthië in de kathedroale van Reims toet keunink van 't West-Frankisch Ryk gekrôond.
* 1871 - Vrankryk capituleert binst de Frans-Prussische Oorloge.
* 1788 - D' êerste Australische strafkolonie wordt gevestigd by Botany Bay.
* 1887 - Êerstestêenlegginge van den Eiffeltorre in Parys. De torre wordt ing'huldigd ip 31 moarte 1889.
* 1986 - De spaceshuttle Challenger explodeert 73 secoendn achter de lanceringe. 7 bemanningsleedn kommen an hunder ende, oender wien leraresse Christa McAuliffe. 

## Geboorn
* 1312 - Joanna II, keuniginne van Navarra (gestorvn 1349)
* 1955 - Nicolas Sarkozy, Fransche polletieker
* 1959 - Renaat Landuyt, West-Vlamsche polletieker
* 1983 - Thierry Baudet, Hollandsche schryver en polletieker

## Gestorvn
* 814 - Karel de Grôotn (71), Frankische keunink en keizer
* 1547 - Hendrik VIII (55), keunink van Ingeland
* 1688 - Ferdinand Verbiest (64), Vlamsche jezuïet, missionoaris en astronoom
* 1918 - John McCrae (45), Canadeeschn dichter, dokteur, schryver, kunstenoare en militair
* 1995 - Leo Van Paemel (81), West-Vlamsche kunstschilder
* 2002 - Astrid Lindgren (94), Zweedsche schryfster
9 ogustus

**9 ogustus** is den 221stn dag van 't joar (222stn dag in e schrikkeljoar) in de Gregorioansche kalender. 't Volgn nog 144 doagn toet 't ende van 't joar.

## Gebeurtenissn
*1993 - Albert II van België bestygt de trôone

## Geboorn
*1892 - Ahmed Rami, Egyptischn dichter
*1953 - Luuk Gruwez, Vlamschn dichter en essayist
*1979 - Wannes Cappelle, West-Vlamsche zanger

## Gestorvn
*1204 - Maria van Champagne, gravinne van Vloandern en Henegouwn
*1516 - Jheronimus Bosch, Broabantsche kunstschilder
*1987 - Emile Buysse, Zêeuws-Vlamsche schryver
*2008 - Mahmoud Darwisch, Palestynschn dichter en schryver 
*2022 - Ignace Crombé (65), West-Vlamschn oendernemer
7 ogustus

**7 ogustus** is den 219stn dag van 't joar (220stn dag in e schrikkeljoar) in de gregorioansche kalender. 't Volgn nog 146 doagn toet 't ende van 't joar.
## Geboorn
*1940 - Jean-Luc Dehaene
*1947 - Sofia Rotaru
*1958 - Bart Staes
*1979 - Matthias Diependaele, Vlamsche polletieker

## Gestorvn
*1106 - Hendrik IV, Rôoms-Duutsche keunienk en keizer van 't Hillig Rooms Ryk
27 meie

**27 meie** is den 147stn dag van 't joar (148stn dag in e schrikkeljoar) in de gregorioansche kalender. 't Volgn nog 218 doagn toet 't ende van 't joar.
## Geboorn
*1943 - Jaak Vandemeulebroucke, West-Vlamsche politieker
*1979 - Lectrr, West-Vlamsche cartoonist
*1981 - Michael Klukowski, Canadeesche foetbollist

## Gestorvn
*1564 - Johan Calving, Frans-Zwitsersche theoloog
*2014 - Erik Verberckt, West-Vlamsche kunstnoare
23 meie

**23 meie** is den 143stn dag van 't joar (144stn dag in e schrikkeljoar) in de gregorioansche kalender. 't Volgn nog 222 doagn toet 't ende van 't joar.
## Geboorn
*1052 - Philippe I van Vrankryk, keunienk van de Frankn
*1707 - Carolus Linnaeus, Zweedschn bioloog
*1920 - Cyriel Moeyaert, West-Vlamsche schryver en Frans-Vloandern-kenner
*1967 - Phil Selway, Iengelschn drummer
## Gestorvn
*1125 - Hendrik V, Rôoms-Duutsche keunienk en keizer van 't Hillig Rôoms Ryk
6 moarte

**6 moarte** is de 65stn dag van 't joar (66stn dag in e schrikkeljoar) in de Gregorioansche kalender. Nog 300 doagn toet 't ende van 't joar.

## Gebeurtenissn
* 1987 - Herald of Free Enterprise zinkt 

## Geboorn
* 1475 - Michelangelo Buonarroti

## Gestorvn
* 1925 - Adolf Duclos
20 december

## Geboorn
* 1856 - Reginald Blomfield
* 1946 - Nesten
* 1969 - Alexis Deswaef
## Gestorvn
* 1961 - Karel van Wijnendaele
* 1968 - John Steinbeck
12 december

**12 december** is den 346stn dag van 't joar (347stn dag in e schrikkeljoar) in de Gregorioansche kalender. Nog 19 doagn tout 't ende van 't joar.

## Geboorn
* 1821 - Gustave Flaubert
* 1938 - Willy Steveniers
* 1951 - Stefaan De Clerck

## Gestorvn
* 884 - Karloman van West-Francië
* 894 - Guido van Spoleto, Rôomsche keizer en keunienk van Italië
* 1843 - Willem I van de Nederlandn
West-Vlams/Detail/Frans-Vloandern

## Regio Fransch-Vlaenderen
Dit is de detailpagina voor Fransch-Vlaenderen. De globale tabel kan je hier vinden.

Steden en gemeenten worden overlopen vanuit het noorden naar het zuiden.

### Minschn

### Beestn

### Fruut en groensels

### Kleers en soortn stofn

### In't uus en in 'n of

### Eetn en drienkn

### Nateure

### Cyfers

### Kleurn

### Eigenschappn

### Tusschnvoegsels, voorzetsels

### Werkwordn

### Kalender

### Moatschappie
21 meie

**21 meie** is den 141stn dag van 't joar (142stn dag in e schrikkeljoar) in de Gregorioansche kalender. Der volgn nog 224 doagn toet 't ende van 't joar.

## Geboorn
*1471 - Albrecht Dürer, Duutsche kunstschilder en graveur
*1527 - Filips II van Spanje
*1837 - Karel Callebert, West-Vlamsche paster en schryver
*1935 - Erik Verberckt, West-Vlamsche kunstnoare
*1949 - Arno, West-Vlamsche zanger
*1980 - Gotye, Australische zanger, liedjeschryver en muzikant me West-Vlamsche roots
*1985 - Mark Cavendish, Britsche (Manxe) coureur
## Gestorvn
*987 - Lodewyk V van West-Francië
*1484 - Olivier De Neckere (Olivier den Duvel), Vlamschn barbier en vertrouwelienk van de Fransche keunienk Lodewyk XI van Vrankryk
*1725 - Jan van Brouchoven, politieker van de Spoansche Nederlandn
15 februoari

**15 februoari** is de 46stn dag van 't joar in de gregorioansche kalender. 't Volgn nog 319 doagn (320 doagn in e schrikkeljoar) toet 't ende van 't joar.

## Geboorn
* 1368 - Sigismund van Luxemburg
* 1471 - Piero di Lorenzo de' Medici
* 1828 - Johan Hendrik van Dale
* 1954 - Armand Parmentier
* 1976 - Oscar Freire

## Gestorvn
* 1152 - Konrad III, Rôoms-Duutsche keunienk
* 1637 - Ferdinand II van 't Heilig Rooms Ryk
* 1974 - Cyriel Van Hauwaert
* 1992 - Daniël Coens
Oostnieuwkerke

**Nieuwkerke** (Nederlands: *Oostnieuwkerke*) es een dêelgemêente van Stoan. Der weunn oungeveer 3200 minsn. 't Is een vrêe landelikke prochie, geleegn in 't middn van West-Vloandern. De noame Nieuwkerke komt van 't feit da de kerke ountstoan es uut d'oude moederkerke van Roeseloare. Ge meugt de prochie nie verwarrn me Nieuwkerke by Kemmel.

## Geschiedenisse
Nieuwkerke wos vanof 1050 tot 1789 (de Fransche Revolutie) ounderverdêeld in eerlykeedn (grôte boerderyen), die nie oltyd thopevieln met de prochiegrenzn. De êeste verwyzingn noa de naame dateern ol van in 1093, tons Nieukerka gesjchreev'n.
Vanof 1 oktober 1795 es België van Vrankryk bezet 'eworden en kwam Nieuwkerke een gemêente, wa da't gebleevn es toe an de fusie van 1977.
## Beziensweirdigheedn
:15px *Kykt noa [[Bouwkundig erfgoed in Ôostnieuwkerke]]*

Ofbeeldienge:Oostnieuwkerke Onze-Lieve-Vrouwekerk 03.JPG |Onze-Lieve-Vrouwekerke
Ofbeeldienge:Oostnieuwkerke Centrumpark.JPG|Centrumpark van Nieuwkerke
13 ogustus

**13 ogustus** is den 225stn dag van 't joar (226stn dag in e schrikkeljoar) in de Gregorioansche kalender. Der volgn nog 140 doagn toet 't ende van 't joar.

## Geboorn
*1960 - Phil Taylor, Iengelsche veugelpieker
*1970 - Gunter Lamoot, West-Vlamsche kluchtigoard
## Gestorvn
*900 - Zwentibold, keunienk van Lotharingen
*1523 - Gerard David, kunstschilder uut de schole van de Vlamsche Primitievn
*1608 - Giambologna, Vlams-Italioanschn beeldhouwer
*1956 - Jakoeb Kolas, Wit-Russische schryver en dichter
22 meie

**22 meie** is den 142stn dag van 't joar (143stn dag in e schrikkeljoar) in de gregorioansche kalender. 't Volgn nog 223 doagn toet 't ende van 't joar.

## Geboorn
* 1813 - Richard Wagner, Duutsche compositeur 
* 1864 - Josuë Dupon, West-Vlamschn beeldhouwer en graveur
* 1904 - Anne de Vries, Hollandsche schryver en oenderwyzer
* 1907 - Laurence Olivier, Iengelschn acteur en regisseur
* 1919 - Paul Vanden Boeynants, Belgische pollitieker
* 1924 - Charles Aznavour, Fransche zanger, acteur en compositeur
* 1946 - George Best, Nôord-Iersche foetballist
* 1951 - Johan Verminnen, Vlamsche zanger en liedjesschryver
* 1956 - Dirk Tanghe, West-Vlamsche tonêelregisseur
* 1959 - Kenneth Brylle, Deensche foetballist en coach
* 1970 - Naomi Campbell, Brits model en actrice
* 1976 - Betty Owczarek, West-Vlamsche mediafigeure
* 1981 - Louis Talpe, West-Vlamschn acteur
* 1987 - Novak Djokovic, Servische tennisser

## Gestorvn
* 1604 - Peter Ernst von Mansfeld (86), landvoogd van de Spoansche Nederlandn
* 1885 - Victor Hugo (83), Fransche schryver
* 1944 - Jan Guilini (31), West-Vlamsche zwemmer en verzetsstryder
* 1987 - Roger Desmet (67), West-Vlamsche coureur
* 1997 - Herman de Coninck (53), Vlamschn dichter
* 2007 - Jef Planckaert (73), West-Vlamsche coureur
28 februoari

**28 februoari** is de 59stn dag van 't joar in de gregorioansche kalender. 't Volgn nog 306 doagn (307 doagn in e schrikkeljoar) tout 't ende van 't joar. 
## Geboorn
* 1409 - Elisabeth van Luxemburg
* 1957 - Jan Ceulemans
* 1967 - Geert Lambert
1977

1974 - 1975 - 1976 - **1977** - 1978 - 1979 - 1980
't Joar **1977** is 't 77e joar in de 20e eeuwe volgenst de christelikke joartellienge.
## Gebeurtenissn
thumb|Egmontpaleis woa dat de 24ste meie 't Egmontpact geslootn is
;januoari
*1 - Fusiewet in België: Verschillige gemêentn wordn t'hopegevoegd. Van de 2400 bluuvn der nog moa 600 over. 
*20 - In de Verênigde Stoatn wordt Jimmy Carter de 39ste president
;meie
*24 - In 't Egmontpaleis in Brussel wordt 't Egmontpact getêkend vo België omme te vormn toet e federoale stoat mè drie federoale regio's: Brussel, Vloandern en de Woaln. Begun van de toalfaciliteitn.
## Muziek
Numero 1-hits in de BRT Top 30: 
*Teach-In: *Upside down*
*Chicago: *If you leave me now*
*Showaddywaddy: *Under the moon of love*
*Queen: *Somebody to love*
*Boney M: *Sunny*
*Smokie: *Living next door to Alice*
*Leo Sayer: *When I need you*
*Julie Covington: *Don't cry for me Argentina*
*Dream Express: *A million in one two three*
*Fleetwood Mac: *Go your own way*
*Smokie: *Lay back in the arms of someone*
*Pussycat: *My broken souvenirs*
*Gibson Brothers: *Non stop dance*
*Guys N' Dolls: *You're my world*
*Boney M: *Ma Baker*
*Baccara: *Yes sir I can boogie*
*Donna Summer: *I feel love*
*Baccara: *Sorry I'm a lady*
*Danny Mirror: *I remember Elvis Presley*
*Long Tall Ernie & the Shakers: *Do you remember*
*John Paul Young: *Standing in the rain*
*Pierre Kartner (Vader Abraham): *'t Smurfenlied*
*Raffaella Carrà : *A far l'amore comincia tu*
## Geboorn
;januoari
*26 - Vince Carter, Amerikoanschn basketter
;februoari
*1 - Soetkin Collier, Vlamsche zangeresse
*2 - Shakira, Colombioansche zangeresse
;juni
*14 - Sidney Lammens, West-Vlamsche voetboller
*22 - Wouter De Vriendt, West-Vlamsche polletieker vo Groen!
;juli
*17 - Leif Hoste, West-Vlamsche coureur
## Gestorvn
;ogustus
*16 - Elvis Presley
;oktober
*21 - Mark Macken
*22 - Julien Delbecque
;december
*25 - Charlie Chaplin
15 moarte

**15 moarte** is de 74stn dag van 't joar (75stn dag in e schrikkeljoar) in de Gregorioansche kalender. Der volgn nog 291 doagn toet 't ende van 't joar.
## Gebeurtenissn
* 1946 - Yzertôorn weirdt ipgebloazn
## Geboorn
* 1862 - Jules Lagae, West-Vlamschn beeldhouwer
* 1912 - Louis Paul Boon, Vlamsche schryver
## Gestorvn
* 1086 - Richilde van Henegouwn, gravinne van Henegouwn en Vloandern
* 1971 - Jean-Pierre Monseré, West-Vlamsche coureur
1940

1937 - 1938 - 1939 - **1940** - 1941 - 1942 - 1943
't Joar **1940** is 't 40e joar in de 20e eeuwe volgenst de christelikke joartellienge.
## Gebeurtenissn
thumb|Britsche troepn en Belgische vluchteliengn langst de boane Brussel-Leuven (12 meie 1940)
[thumb|Duutsche soldoatn in [Brugge achter de Belgische overgoave (29 meie 1940)]]
;meie
*10 - Duutsland volt België binn, 't begun van 'n Twiddn Weireldôorloge in de Lêge Landn
## Geboorn
;februoari
* 9 - Willem Vermandere
;moarte
*7 - Benny Scott
;meie
*19 - Jan Janssen
;juli
*1 - William Malstaf
;ogustus
*2 - Will Tura
*7 - Jean-Luc Dehaene
*29 - Wim Ruska
;oktober
*23 - Pelé
## Gestorvn
*Edgar Bytebier
;meie
*Julien Vervaecke
*24 - Jozef Verhaeghe (1919)
10 meie

**10 meie** is den 130stn dag van 't joar (131stn dag in e schrikkeljoar) in de Gregorioansche kalender. Der volgn nog 235 doagn tout 't ende van 't joar.

## Gebeurtenissn
* 1940 - Duutsland volt België binnen, 't begin van 'n Twiddn Weireldôorloge in de lêge land'n

## Geboorn
*1490 - Jan Fevijn, West-Vlamsche paster en humanist
*1960 - Herman Leenders, West-Vlamschn dichter en schryver
*1992 - Damso, Congolees-Belgisch rapper en zanger

## Gestorvn
*1979 - Louis Paul Boon, Vlamsche schryver
1949

1946 - 1947 - 1948 - **1949** - 1950 - 1951 - 1952
't Joar **1949** is 't 49e joar in de 20e eeuwe volgenst de christelikke joartellienge.
## Geboorn
;moarte
*27 - Patrick Moenaert
;april
*15 - Guido Van Sweevelt
*16 - Marc Vervenne
;meie
*21 - Arno
;juli
*13 - Yves Benoit
;september
*14 - Philippe Despriet
;oktober
*16 - Josep Coll i Martí
## Gestorvn
;november
*8 - Cyriel Verschaeve
*19 - James Ensor
1957

1954 - 1955 - 1956 - **1957** - 1958 - 1959 - 1960 
't Joar **1957** is 't 57e joar in de 20e eeuwe volgenst de christelikke joartellienge.
## Gebeurtenissn
thumb|Lancerienge van de Russische kunstmoane Spoetnik I
thumb|Elvis Presley in ''Jailhouse Rock''
;moarte
*25 - Oundertêkenienge van 't Verdrag van Rome: iprichtienge van d' Europeesche Economische Gemêenschap (EEG).
;meie
*12 - Den Belgische striptêkenoare André Franquin start met de verhoaln van Guust Flater (Gaston Lagaffe).
;ogustus
*18 - De Vlamsche coureur Rik Van Steenbergen wordt vo de derde ki weireldkampioen ip de boane.
;september
*28 - Fêestelyke openienge van de Klêne Rienk round Brussel.
*29 - Den Beneluxtring goa ryen tusschn Amsterdam en Brussel.
;oktober
*4 - Lancerienge van de Russische kunstmoane Spoetnik I.
*14 - In Valencia (Spanje) stroomt de riviere Turia over woadeure da 't oud center van de stad zwoar getroffn wordt. Der zyn mêer of 400 dôoie.
;november
*3 - Lancerienge van de Russische kunstmoane Spoetnik II met den hound Laika an bôord.
*In België wordt de verbruukersorganisoasje Test-Aankoop ipgericht.
*Den Belgische zanger Jacques Brel verovert Parys. Je wint de Grand Prix du Disque mè 't liedje *Quand on n'a que l'amour*. 
## Muziek
Populaire liedjes:
*Paul Anka: *Diana*
*Harry Belafonte: *Day-O (The Banana Boat Song)*
*Pat Boone: *Love Letters in the Sand* - *April Love*
*Sam Cooke: *You Send Me*
*The Crickets: *That'll Be the Day*  
*The Everly Brothers: *Wake Up Little Susie* - *Bye Bye Love*
*Buddy Holly: *Peggy Sue* - *Oh Boy*
*Jerry Lee Lewis: *Great Balls of Fire* - *Whole lotta Shakin' Goin On*
*Guy Mitchel: *Singing the Blues*
*Elvis Presley: *All Shook Up* - *Teddy Bear* - *Jailhouse Rock* 
## Geboorn
*Christine Comyn
*Catherine Verfaillie
;februoari
*28 - Jan Ceulemans
;moarte
*8 - Karel Declercq
;september
*3 - Frank Valentino
*14 - François Asselineau
;oktober
*9 - Herman Brusselmans
*11 - Francky Dury
## Gestorvn
;januoari
*14 - Humphrey Bogart (57), Amerikoanschn acteur
;ogustus
*7 - Oliver Hardy (65), Amerikoanschn acteur en kluchtigoard, den dikkn van 't duo Laurel en Hardy
*18 - Huib Hoste  (76), West-Vlamschn architect
;september
*20 - Jean Sibelius (91), Finsche componist
;oktober
*15 - Henry Van de Velde (94), Vlamsche kunstschilder, ountwerper en architect
*24 - Christian Dior (52), Fransche modeountwerper
1951

1948 - 1949 - 1950 - **1951** - 1952 - 1953 - 1954
't Joar **1951** is 't 51e joar in de 20e eeuwe volgenst de christelikke joartellienge.
## Gebeurtenissn
;juli
*16 - Leopold III abdikèrt
*17 - Boudewyn I bestygt de trôone
## Geboorn
;februoari
*13 - Michel Pollentier, West-Vlamsche coureur
;moarte
*1 - Birger Jensen
;juli
*2 - Ronny Coutteure
*6 - Geert Bourgeois, West-Vlamsche polletieker
*18 - Marleen Maes
;november
*10 - Johan Vermeersch
*19 - Michiel Hendryckx
;december
*12 - Stefaan De Clerck, West-Vlamsche polletieker
*16 - Ewa Wasielewska, Pools-Belgische basketspeelster 
## Gestorvn